**AQUASYSTEM PAISUPAAGID**

**PAIGALDUS JA KASUTUSJUHEND**

**1. Üldinfo**

Vahetatava membraaniga paisupaagid on toodetud Zilio Industries SpA poolt kooskõlas Euroopa

Parlamendi ja nõukogu surveseadmeid käsitleva direktiivi 97/23/EC nõuetega.

**2. Kasutuskohad**

Paisupaake kasutatakse soojuskandaja temperatuuri muutustest tingitud paisumiste

kompenseerimiseks nii kütte kui ka jahutussüsteemides.

**3. Tehnilised näitajad**

Iga paak on varustatud sildiga, kus on info paagi valmistamise kohta: valmistamise aeg,

seerianumber ja tehnilised andmed. Enne paisupaagi ekspluatatsiooni võtmist tuleb tagada

tingimused, mis ei väljuks paagi lubatud tehnilistest parameetritest.

**4. Paigaldusjuhised**

Mitte kasutada paisupaagis vett, mis sisaldab liiva, savi või muid tahkeid aineid kuna see

kahjustab paisupaagi sisepinda ja/või võib ummistada ühenduse. Paisuaagi eemaldamisel toimivast

süsteemist veenduge, et süsteemiga seotud elektriseadmed oleksid välja lülitatud ja et paisupaak

oleks täiesti tühi.

Kontrollige paisupaagi eelrõhku, see peab olema 0,5 bar madalam kui rõhulüliti rakendumislävi.

Rõhulüliti tuleb paigaldada paisupaagile nii lähedale kui võimalik. Soovitav on paigaldada ka

kaitseklapp, mille nimirõhk peaks olema paagi või süsteemi maksimaalne lubatud rõhk (madalaim

neist). Vastavalt joonisele 1 sulgeda ava paagi ülaotsas korgiga või paigaldada sinna manomeeter

ja/või kaitseklapp. Enne ühendamist süsteemiga kontrollige, et kõik oleks õigesti ühendatud. Täitke

paak lülitades pump sisse. Rõhulüliti seiskab pumba automaatselt. Avage ja sulgege mitu korda

kaugeim kraan, et väljutada õhk torustikust. Peale seda avage üks või mitu kraani paagi

tühjendamiseks; kuipump ei käivitu kohe kui paak saab tühjaks, suurendage rõhulüliti

rakendumisläve või alandage paagi vasturõhku. Kui eelpooltoodu on tehtud, on süsteem töövalmis.

Süsteemi töötamise ajal on soovitatav perioodiliselt kontrollida paagi vasturõhku ning vajadusel

lisada õhku.

**5. Soovitused**

Paisupaagid on kasutatavad kütte- ning tarbeveesüsteemides, kus kasutatakse vett temperatuuriga

100°C (140°C paisupaagid päikeseküttele). Ärge ületaga maksimaalset lubatud veetemperatuuri ja

töörõhku.

Peale paisupaagi paigaldust ja töökorda seadmist kontrollige võimalikke lekkeid ja eemaldage

süsteemist õhk. Veenduge, et süsteemi rõhk ja temperatuur oleksid ohutus tööpiirkonnas. Vajadusel

alandage rõhku süsteemist vett välja lastes ja seadistage süsteemi maksimaalne lubatud

veetemperatuur.

Tootjafirma ei vastuta valest paigaldamisest või käesolevas juhendis toodud juhendite eiramisest

tekkinud kahjustuste eest, isegi juhul kui nimetatud vigastused

tekisid veevõrgu lubamatu parameetrite olemasolu tõttu või kolmandate isikute vahelesegamise

tagajärjel.

Kõik paigaldamis- ja hooldustööd ning samuti seadme esimene kasutamine peab olema teostatud

kvalifitseeritud hooldustehnikute poolt.

Vähemalt kord 6 kuu jooksul tuleb kontrollida paisupaagi eelrõhu vastavust nõuetele ja vajadusel

eelrõhk taastada.

Selleks et tagada paisupaagi ja kogu süsteemi korrektne toimimine on soovitav kasutada

veepehmendajat kui kasutatava vee kaltsiumkarbonaadi sisaldus on liiga kõrge.

**6. Membraani vahetamine**

Lülitage välja elektrivool ning tühjendage paisupaagiga ühendatud süsteemi osa veest. Eemaldage

paisupaak süsteemist ning tühjendage eelrõhu ventiili kasutades õhust. Membraani vahetamise

lihtsustamiseks asetage paisupaak horisontaalselt (vertikaalsete mudelite puhul). Kruvige lahti

poldid ja eemaldage flants. Keerake lahti membraani hoidev mutter paagi teises otsas\* ja eemaldage

vana membraan.

Ühendage keermestatud läbiviik membraaniga\*, asetage membraan paaki läbi flantsi ava, viige

läbiviik läbi paagi vastas asuva ava\*. Kohendage membraani äärik flantsi avasse, paigaldage flants

ja pingutage poldid. pingutage läbiviigu mutter\*.

Survestage paak vajaliku eelrõhuga, kontrollige võimalikke õhu lekkeid. Paigaldage paak tagasi

süsteemi ja veenduge tema toimimises.

*\* kehtib läbiviiguga paakidele, näiteks suurema mahuga hüdrofoorid.*

